Author: Popovec
Last saved by: spano
Company: MS SR

UZNESENIE VLÁDY SLOVENSKEJ REPUBLIKY
č. ...
z ...............

k návrhu opatrení smerujúcich k urýchleniu realizácie zákona č. 105/2002 Z. z. o poskytnutí jednorazového finančného príspevku príslušníkom československých zahraničných alebo spojeneckých armád, ako aj domáceho odboja v rokoch 1939 až 1945 v znení neskorších predpisov

Číslo materiálu: |
Predkladateľ: podpredseda vlády a minister spravodlivosti

Vláda
A.	schvaľuje
A.1.	návrh opatrení smerujúcich k urýchleniu realizácie zákona č.105/2002 
         Z. z. o poskytnutí jednorazového finančného príspevku príslušníkom československých zahraničných alebo spojeneckých armád, ako aj domáceho odboja v rokoch 1939 až 1945 v znení neskorších predpisov

       A.2.   zmenu použitia rozpočtových prostriedkov kapitoly v roku 2003 z kategórie                             
                640 – bežné transfery na kategóriu výdavkov 630 – Tovary a ďalšie služby               
                tak, ako je uvedené v materiáli
     
B.	ukladá
podpredsedovi vlády a ministrovi financií

B.1.	zabezpečiť rozpočtovým opatrením v rozpočte roku 2003 pre rozpočtovú kapitolu Ministerstva spravodlivosti Slovenskej republiky vyčlenenie finančných prostriedkov už pridelených na kategóriu 640 – bežné transfery na výdavky kategórie 630 – Tovary a ďalšie služby vo výške 2,400.000,- Sk s cieľom urýchlenia realizácie zákona č.105/2002 Z. z. v znení neskorších predpisov na financovanie plnení, poskytovaných na základe zmluvného vzťahu uzavretého v zmysle ustanovenia § 51 Občianskeho zákonníka od 01.09.2003 do 31.12.2003

                                                                                 Termín : do 01.septembra 2003 

C.	ukladá
podpredsedovi vlády pre legislatívu a ministrovi spravodlivosti

         C.1.   zabezpečiť legislatívnu úpravu zákona Národnej rady Slovenskej republiky                                                                
                č. 105/2002 Z. z. o poskytnutí jednorazového finančného príspevku 
                príslušníkom československých zahraničných alebo spojeneckých armád,            
                ako aj domáceho odboja v rokoch 1939 až 1945 v znení neskorších 
                predpisov v ustanovení § 5 ods. 7, podľa ktorého bude 
                Ministerstvo spravodlivosti Slovenskej republiky povinné vyplatiť 
                jednorazový finančný príspevok obom kategóriám účastníkov národného
                boja za oslobodenie podľa § 2 ods. 1 a ods. 2 citovaného zákona 
                najneskôr do 31.12.2004   

                                               Termín : do 31.10.2003   

Vykoná:	podpredseda vlády a minister financií
podpredseda vlády pre legislatívu a minister spravodlivosti